JANUARY 16, 2017
DEMOCRATIC REPUBLIC OF THE CONGO
Ŵakaboni ŵa Yehova Ŵakovwira Awo Ŵasuzgika na Kututuka kwa Maji ku Congo
Ŵakaboni ŵa Yehova ŵakulutilira kovwira Ŵakaboni ŵanyawo kweniso ŵanthu ŵanyake awo ŵakasuzgika chifukwa cha kututuka kwa maji ku Democratic Republic of the Congo. Mu sabata yakwambira December 26, 2016, maji yakatutuka na kunanga vinthu mu tawuni ya Boma iyo yili pa mtunda wa makilomita pafupifupi 470 kumwera chakumanjiliro gha dazi kwa Msumba wa Kinshasa.
Mabanja gha Ŵakaboni ŵa Yehova 39, ghakakhwaskika na ngozi iyi, ndipo Kaboni wa Yehova yumoza wakafwa. Kweniso, nyumba 5 za Ŵakaboni ŵa Yehova zili kuwirathu, ndipo zinyake 5 zili kunangika waka.
Ofesi ya Ŵakaboni ŵa Yehova ku Congo yikatuma chakurya na vyakuvwara ku Ŵakaboni ŵa Yehova awo ŵakakhwaskika na suzgo ili kumanjiliro gha dazi gha charu ichi. Ŵakaboni ŵa Yehova ŵa mu tawuni ya Matadi na Muanda nawo, ŵakajipeleka kovwira Ŵakhristu ŵanyawo. Matawuni agha ghali pa mtunda wa makilomita ghambura kujumpha pa 80 kufuma mu tawuni ya Boma.
Wupu Wakulongozga wa Ŵakaboni ŵa Yehova ku Warwick, New York, ukugwiliskira ntchito katundu na ndalama izo ŵanthu ŵakupeleka za ntchito ya pa charu chose ya kupharazga, kuti wovwire awo ŵakhwaskika ku Congo.
Mungayowoya na:
International: David A. Semonian, Ofesi ya Chimanyisko, +1-845-524-3000
Democratic Republic of the Congo: Robert Elongo, +243-81-555-1000
eng_Latn eng_Latn tum_Latn tum_Latn tum_Latn tum_Latn tum_Latn tum_Latn nya_Latn eng_Latn